

**Ν.Ο.Ι.Ε.Σ. – ΠΟΡΤΟ ΡΑΦΤΗ**

**ΠΡΟΚΗΡΥΞΗ**
**Διασυλλογικός Αγώνας Αλιείας με Φελλό από Λιμενικές Εγκαταστάσεις**

Ο Όμιλος Ν.Ο.Ι.Ε.Σ. – Πόρτο Ράφτη, κατόπιν ανάθεσης από την ΕΟΥΔΑ, διοργανώνει Διασυλλογικό Αγώνα Αλιείας με Φελλό από λιμενικές εγκαταστάσεις.
Ο αγώνας θα περιλαμβάνει και κατηγορία **OPEN**.

**Ημερομηνία διεξαγωγής:**
Ο αγώνας θα πραγματοποιηθεί την **Κυριακή 06/07/2025**, στην παραλία Θεσσαλονίκης, περιοχή «Βέλος», από **09:00 έως 13:00**.
Σε περίπτωση αναβολής, η εναλλακτική ημερομηνία είναι η **13/07/2025**, με το ίδιο πρόγραμμα.

**Επιτρεπόμενες τεχνικές:**

* Match Fishing
* Bolognese
* Απίκο
* Pole

**Βασικοί κανόνες συμμετοχής:**

* Οι αθλητές αγωνίζονται σε ζευγάρια.
* Κάθε αθλητής είναι αποκλειστικά υπεύθυνος για τα δολώματα και τη μαλάγρα που θα χρησιμοποιήσει. Δεν υπάρχουν περιορισμοί στο είδος, την επεξεργασία ή την ποσότητα.
* Επιτρέπεται αποκλειστικά η χρήση ενός (1) αγκιστριού, ανεξαρτήτως μεγέθους. **Η χρήση σαλαγκιάς απαγορεύεται.**
* Όλοι οι αθλητές πρέπει να φέρουν τον απαραίτητο εξοπλισμό σύμφωνα με το **άρθρο 50 του Γενικού Κανονισμού**. Η έλλειψη εξοπλισμού συνεπάγεται αποκλεισμό από τον αγώνα.

**Προσοχή:**

Οι υπόλοιποι κανόνες του αγώνα διέπονται από τον **Κανονισμό της ΕΟΥΔΑ** (ισχύει από 26/11/24). Όλοι οι συμμετέχοντες αθλητές οφείλουν να τον γνωρίζουν και να τον τηρούν.

**Επιτροπή Αγώνα/Ενστάσεις:**

Την ευθύνη της ομαλής διεξαγωγής του αγώνα έχει η 3μελής Επιτροπή Αγώνα, η σύνθεση της οποίας είναι η εξής:

**1. Αλυτάρχης : Λάζαρος Μαυρίδης**

**2. Μέλος : Janni Mema**

**3. Μέλος : Ιωαννίδης Διονύσιος**

* Υποβάλλονται μόνο από τους αρχηγούς συλλόγων με την καταβολή παραβόλου 150€ στον Αλυτάρχη (εκδίδεται παραστατικό).
* Αν η ένσταση γίνει δεκτή, το ποσό επιστρέφεται. Αν απορριφθεί, καταπίπτει υπέρ της ΕΟΥΔΑ.
* **Προθεσμίες υποβολής:**
	+ Για συμμετοχή αθλητή: πριν την έναρξη του αγώνα.
	+ Για αποτελέσματα: έως 30 λεπτά μετά τη λήξη του αγώνα.
* Εμπρόθεσμες ενστάσεις εκδικάζονται άμεσα από την Επιτροπή Αγώνα. Εκπρόθεσμες απορρίπτονται.

**Έλεγχος δικαιολογητικών:**

Κατά τη συγκέντρωση, οι αρχηγοί παραδίδουν στην Επιτροπή Αγώνα τα εξής:

* Δελτία Αθλητικής Ιδιότητας και Υγείας (θεωρημένα για το τρέχον έτος).
* Για την κατηγορία ΟPEN: Υπεύθυνη δήλωση ανάληψης ευθύνης και κατάστασης υγείας.
* Αθλητές που δεν προσκομίσουν τα απαραίτητα έγγραφα δεν συμμετέχουν στον αγώνα.

**Οικονομικά Αγώνα:**

Υπάρχει χρηματικό αντίτιμο συμμετοχής (20€) ανά αθλητή συνολικά (40€) ανά ζευγάρι το οποίο πρέπει να καταβάλουν τα ζευγάρια έως **2/7/2025** (συνολικά) στον λογαριασμό ΙΒΑΝ του συλλόγου ΤΡΑΠΕΖΑ ΠΕΙΡΑΙΩΣ–ΑΡΙΘΜΟΣ ΛΟΓΑΡΙΑΣΜΟΥ:5131-084431-546(IBAN: GR3101721310005131084431546) Δικαιούχος : Ν.Ο.Ι.Ε.Σ. ΠΟΡΤΟ ΡΑΦΤΗ

**Πιστοποίηση αθλητών & Κληρώσεις:**

1. Ο Αλυτάρχης καλεί τους αρχηγούς στη συγκεκριμένη ώρα πιστοποίησης.
2. Οι αρχηγοί καταβάλλουν το ποσό συμμετοχής.
3. Καταθέτουν τα δελτία υγείας και ιδιότητας.
4. Παρέχονται διευκρινίσεις για τον Κανονισμό.
5. Πραγματοποιείται η κλήρωση τομέων και θέσεων (άρθρο 34 Γεν. Κανονισμού).
6. Οι αθλητές εισέρχονται στις ψαρεύτρες και ξεκινούν προετοιμασία.
7. Γίνεται έλεγχος εξοπλισμού από την Επιτροπή Αγώνα.
8. Ηχητικό σήμα σηματοδοτεί την έναρξη του αγώνα και του μαλαγρώματος.
9. Στη λήξη, με ηχητικό σήμα, ξεκινά ζύγιση από τη θέση Αρ. 1.
10. Τη διαδικασία ζύγισης μπορούν να παρακολουθούν οι αρχηγοί συλλόγων.

**Νομική αποποίηση ευθύνης:**

Η ΕΟΥΔΑ, ο Ν.Ο.Ι.Ε.Σ. Πόρτο Ράφτη και κάθε αρμόδια αρχή δεν φέρουν ευθύνη για ζημιές, βλάβες ή ατυχήματα που ενδέχεται να συμβούν πριν, κατά τη διάρκεια ή μετά τον αγώνα, καθώς και κατά τις μετακινήσεις των αθλητών ή παραγόντων.

Όλοι οι συμμετέχοντες και παρευρισκόμενοι οφείλουν να τηρούν τους κανόνες ασφαλείας και τις εντολές της Επιτροπής Αγώνα.

Παροχές διοργάνωσης:

* Δημιουργία ψαρευτρών
* Παροχή σνακ και νερού
* Γραμματειακή υποστήριξη

Για οτιδήποτε επιπλέον, υπεύθυνοι είναι οι ίδιοι οι αθλητές ή οι σύλλογοί τους.

Οι τρεις πρώτοι νικητές θα βραβευτούν.

**Πρόγραμμα Αγώνα – Κυριακή 06/07/2025**

| **Ώρα** | **Δραστηριότητα** |
| --- | --- |
| 06:30 | Συγκέντρωση αρχηγών και αθλητών – Πιστοποίηση |
| 07:00 | Έναρξη κλήρωσης θέσεων |
| 07:30 | Είσοδος στις ψαρεύτρες – Βυθομέτρηση – Προετοιμασία |
| 09:00 | Έναρξη αγώνα και μαλαγρώματος |
| 13:00 | Λήξη αγώνα |
| 13:05 | Έναρξη ζύγισης αλιευμάτων |
| 14:00 | Λήξη ζύγισης |
| 14:30 | Έκδοση αποτελεσμάτων |

Ευχόμαστε σε όλους τους αθλητές καλή επιτυχία!

Με αθλητικούς χαιρετισμούς,
Ο Πρόεδρος του Ν.Ο.Ι.Ε.Σ.
Κυρίτσης Δημήτρης